Dana 18.04.2012. prisustvovali smo otvorenju izložbe Danski kotači u Tehničkom muzeju. Otvorenje su posjetile, uz pratnju profesorice geografije Marije Samardžije, učenice 8. razreda Iva Balatinec i Ankica Pezo.

 Otvorenju izložbe prisustvovali su gospodin Weber, veleposlanik Kraljevine Danske, i njegova supruga, zatim veleposlanik Kraljevine Švedske gospodin **Vahlquist, gospodin Vandoren, šef Delegacije Europske unije u Republici Hrvatskoj**, zagrebački gradonačelnik gospodin Milan Bandić i mnogi drugi koji su svojim dolaskom pridonijeli promicanju danske kulture i uveličali otvorenje izložbe.

 Izložba je uključila niz fotografija priznatog danskog umjetnika Mikaela Colvillea-Andersena pod nazivom Monumental Motion koje prikazuju biciklistički život Kopenhagena te svjetski proslavljene *Christiania bik*e i *Long John-Bullitt bike* teretne bicikle poznate i izvan granica Danske, čime je prikazan razvojni put biciklizma u Danskoj. Nakon otvorenja koje je započelo u 18.00 h, u 19.00 h je održano i predavanje spomenutog umjetnika koji je cijelom izložbom,kao i predavanjem htio približiti dansku kulturu vožnje biciklom te potaknuti intenzivnije razmišljanje o poboljšanju kvalitete života svih nas. *„Driving a car? That's so 2011.“*, u prijevodu: „Voziš auto? To je tako 2011-a“, naveo bi gospodin Andersen pri svojem predavanju.

Ova izložba otvorena je od 18.04. do 17.06.2012. pa u sklopu promicanja ideje o kvalitetnijem načinu života namjeravamo u okviru izvanučionične nastave posjetiti ovu izložbu još jedanput, ali u puno većem broju.

Izvješće napisala:

 Ankica Pezo 8.b